CELEX: 32010R0724
Language: hr
Date: 2010-08-12 00:00:00
Title: Uredba Komisije (EU) br. 724/2010 od 12. kolovoza 2010. o utvrđivanju detaljnih pravila za zabranu u realnom vremenu određenih vrsta ribolova u području Sjevernog mora i Skagerraka

04/Sv. 009
            
            
               HR
            
            
               Službeni list Europske unije
            
            
               228
            
         32010R0724
   
               L 213/1
            
            
               SLUŽBENI LIST EUROPSKE UNIJE
            
            
               12.08.2010.
            
         
      UREDBA KOMISIJE (EU) br. 724/2010
   od 12. kolovoza 2010.
   o utvrđivanju detaljnih pravila za zabranu u realnom vremenu određenih vrsta ribolova u području Sjevernog mora i Skagerraka
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu vijeća (EZ) br. 1224/2009 od 20. studenoga 2009. o uspostavi sustava kontrole Zajednice za osiguranje sukladnosti s pravilima zajedničke ribarstvene politike, o izmjeni uredbi (EZ) br. 847/96, (EZ) br. 2371/2002, (EZ) br. 811/2004, (EZ) br. 768/2005, (EZ) br. 2115/2005, (EZ) br. 2166/2005, (EZ) br. 388/2006, (EZ) br. 509/2007, (EZ) br. 676/2007, (EZ) br. 1098/2007, (EZ) br. 1300/2008, (EZ) br. 1342/2008 i o stavljanju izvan snage Uredbi (EEZ) br. 2847/93, (EZ) br. 1627/94 i (EZ) br. 1966/2006 (1), a posebno njezin članak 51. stavak 3.,
   budući da:
   
               (1)
            
            
               Članci 51., 52. i 53. Uredbe (EZ) br. 1224/2009 utvrđuju pravila i postupke u vezi zabrane u realnom vremenu određenih vrsta ribolova od strane država članica. U skladu s tim odredbama, države članice privremeno će zabraniti ribolov u određenom području ako je dosegnuta granična razina ulova za određenu vrstu ili skupinu vrsta.
            
         
               (2)
            
            
               Dogovoreni zapisnik sa zaključcima s konzultacija između Europske unije i Norveške od 3. srpnja 2009. utvrđuje postupke i metodu uzimanja uzoraka za usvajanje u realnom vremenu zabrane za područje Sjevernog mora i Skagerraka. Te su odredbe prenesene u pravo Unije Uredbom Vijeća (EZ) br. 753/2009 (2) o izmjeni Uredbe (EZ) br. 2009/43 i koja utvrđuje za 2009. ribolovne mogućnosti i povezane uvjete za određene riblje stokove.
            
         
               (3)
            
            
               Te odredbe uvedene Uredbom (EZ) br. 43/2009 primjenjivale su se na bakalar, koljak, crni bakalar (koljuška) i pišmolj (ugotica pučinka) koji su ulovljeni bilo kojim ribolovnim alatima osim pelagijskom povlačnom mrežom (koća), okružujućom mrežom plivaricom, lebdećom (plovućom) mrežom i povrazom s kukom za ribolov sleđa, skuša i šaruna, te vršom, dredžom i jednostrukom mrežom stajaćicom. Nadalje, te odredbe, među ostalim, utvrđuju obveze obalnih država članica u pogledu odluka o zabrani ribolova u realnom vremenu i informacija koje trebaju dostaviti ostale države članice i/ili treće zemlje i Komisija.
            
         
               (4)
            
            
               Uzimajući u obzir da su se predmetne odredbe prestale primjenjivati od 1. siječnja 2010., nužno je osigurati prenošenje dogovorenoga zapisnika kroz detaljna pravila o provedbi članaka 51., 52. i 53. Uredbe (EZ) br. 1224/2009 u području Sjevernog mora i Skagerraka.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za ribarstvo i akvakulturu,
            
         DONIJELA JE OVU UREDBU:
   Članak 1.
   Predmet
   Ova Uredba utvrđuje detaljna pravila za provedbu u realnom vremenu zabrane određenih vrsta ribolova u području Sjevernog mora i Skagerraka u skladu s člancima 51., 52. i 53. Uredbe (EZ) br. 1224/2009.
   Članak 2.
   Područje primjene
   Ova se Uredba primjenjuje na bakalar, koljak, crni bakalar i pišmolj koji su ulovljeni u području Sjevernog mora i Skagerraka bilo kojim ribolovnim alatima osim:
   
               (a)
            
            
               pelagijskim povlačnim mrežama (koćama), okružujućim mrežama plivaricama, lebdećim (plovućim) mrežama i povrazima s kukom za ribolov haringi, skuša i šaruna;
            
         
               (b)
            
            
               vršama;
            
         
               (c)
            
            
               dredžama;
            
         
               (d)
            
            
               jednostrukim mrežama stajaćicama.
            
         Članak 3.
   Definicije
   U smislu ove Uredbe primjenjuju se sljedeće definicije:
   
               (a)
            
            
               zone ICES-a (Međunarodno vijeće za istraživanje mora) znači zone koje su definirane u Uredbi Vijeća (EEZ) br. 3880/91 (3);
            
         
               (b)
            
            
               „Skagerrak” znači područje koje je na zapadu omeđeno linijom od svjetionika Hanstholm do svjetionika Lindesnes, a na jugu linijom od svjetionika Skagen do svjetionika Tistlarna, i od te točke do najbliže točke na švedskoj obali;
            
         
               (c)
            
            
               „Sjeverno more” znači ICES-ova zona IV.;
            
         
               (d)
            
            
               „izvlačenje“ označava radnju između bacanja i podizanja mreže.
            
         Članak 4.
   Granična razina ulova
   1.   Razina ulova koja dovodi do zabrane ribolova u realnom vremenu, kako se navodi u članku 51. Uredbe (EZ) br. 1224/2009, iznosi 15 % težine mlađi u usporedbi s ukupnom količinom četiriju vrsta iz članka 2. u jednom izvlačenju.
   2.   Međutim, ako količina bakalara u uzorku prelazi 75 % u usporedbi s ukupnom količinom četiriju vrsta u jednom izvlačenju, granična razina ulova iznosi 10 % težine mlađi u usporedbi s ukupnom količinom četiriju vrsta po izvlačenju.
   Članak 5.
   Definicija mlađi
   U smislu ove Uredbe, „mlađ” znači:
   
               —
            
            
               primjerci bakalara manji od 35 cm,
            
         
               —
            
            
               primjerci koljaka manji od 30 cm,
            
         
               —
            
            
               primjerci crnog bakalara manji od 35 cm,
            
         
               —
            
            
               primjerci pišmolja manji od 27 cm,
            
         Članak 6.
   Izračunavanje razine ulova mlađi
   1.   U svrhu izračunavanja razine ulova mlađi u skladu s člankom 51. stavkom 2. Uredbe (EZ) br. 1224/2009, obalne države članice i/ili države članice koje sudjeluju u zajedničkoj operaciji na temelju Zajedničkog plana upravljanja moraju identificirati područja u kojima postoji rizik od dosezanja granične razine.
   2.   U područjima koja su identificirana u skladu sa stavkom 1., obalne države članice i/ili države članice koje sudjeluju u zajedničkoj operaciji na temelju Zajedničkog plana upravljanja moraju provesti inspekcijske preglede kako bi izmjerile je li postotak mlađi dosegao graničnu razinu, uključujući kroz Zajednički plan upravljanja.
   3.   Prilikom inspekcijskih pregleda iz stavka 2., obalne države članice i/ili države članice koje sudjeluju u zajedničkoj operaciji na temelju Zajedničkog plana upravljanja obvezne su:
   
               (a)
            
            
               uzeti i izmjeriti uzorke bakalara, koljaka, crnog bakalara i pišmolja u jednom izvlačenju u skladu s odredbama iz Priloga I.;
            
         
               (b)
            
            
               dokumentirati svako uzorkovanje sastavljanjem izvješća o uzorkovanju kako je utvrđeno u Prilogu II. i poslati ga obalnoj državi.
            
         4.   Države članice mogu pozvati druge zemlje koje provode inspekcijske preglede u predmetnom području da uzmu uzorke u njihovo ime.
   5.   Dotična obalna država članica bez odgađanja objavljuje na svojoj internetskoj stranici položaj na kojemu je uzet uzorak iz stavka 3.(a), vrijeme uzimanja i količinu mlađi izraženu kao postotak ukupnog ulova bakalara, koljaka, crnog bakalara i pišmolja prema težini. Postotak se objavljuje za pojedinu vrstu i za sve četiri vrste skupa.
   Članak 7.
   Zabrana ribolova
   1.   Kada uzorak iz članaka 6. stavka 3.točke (a) pokazuje postotak mlađi koji je dosegao graničnu razinu, dotična obalna država članica mora zabraniti ribolov u predmetnom području sa svim ribolovnim alatima osim:
   
               (a)
            
            
               pelagijskim povlačnim mrežama (koćama), okružujućim mrežama plivaricama, lebdećim (plovućim) mrežama i povrazima s kukom za ribolov haringi, skuša i šaruna;
            
         
               (b)
            
            
               vršama;
            
         
               (c)
            
            
               dredžama; i
            
         
               (d)
            
            
               jednostrukim mrežama stajaćicama,
            
         u skladu s člankom 53. Uredbe (EZ) br. 1224/2009.
   2.   Područje koje će biti zatvoreno za ribolov u skladu sa stavkom 1. definirano je na osnovu sljedećih kriterija:
   
               (a)
            
            
               područje mora imati 4, 5 ili 6 zajedničkih točaka;
            
         
               (b)
            
            
               središte ribolovne operacije ili operacija s uzorcima koji prelaze graničnu razinu jednako je središtu zatvorenog područja;
            
         
               (c)
            
            
               kada se područje zabrane temelji na jednom uzorku i leži izvan voda koje su do 12 milja udaljene od početne linije obalne države članice, područje obuhvaća 50 kvadratnih milja.
            
         3.   Zabrana u realnom vremenu iz stavka 1.:
   
               (a)
            
            
               stupa na snagu 12 sati nakon odluke koju je donijela predmetna država članica; i
            
         
               (b)
            
            
               primjenjuje se 21 dan, nakon čega primjena automatski prestaje u ponoć prema UTC-u.
            
         4.   Ako područje zabrane obuhvaća zone koje su pod jurisdikcijom ili suverenošću susjednih trećih zemalja, dotična obalna država članica bez odgađanja će obavijestiti te treće zemlje.
   Članak 8.
   Obavijesti
   1.   U smislu članka 53. stavka 5. Uredbe (EZ) br. 1224/2009, obalna država članica bez odgađanja na svojoj internetskoj stranici mora objaviti odluku o zabrani u skladu s člankom 7. i obavijestiti o zabrani realnom vremenu:
   
               (a)
            
            
               u opsegu u kojem je to moguće, plovila u blizini područja;
            
         
               (b)
            
            
               Komisiju;
            
         
               (c)
            
            
               Centre za praćenje ribarstva („CPR-i”) iz članka 3. Uredbe Komisije (EZ) br. 2244/2003 (4); i
            
         
               (d)
            
            
               ostale države članice i treće zemlje čijim je ribarskim plovilima dopušten ribolov u predmetnom području.
            
         2.   Države članice moraju poduzeti potrebne mjere kako bi osigurale da njihovi CPR-i obavijeste plovila koja plove pod njihovom zastavom da su obuhvaćena zabranom u realnom vremenu.
   3.   U smislu članka 53. stavka 6. Uredbe (EZ) br. 1224/2009, obalna država članica dostavlja Komisiji na njezin zahtjev detaljno izvješće o uzorkovanju i opravdanje na kojem temelji odluku o zabrani u realnom vremenu u skladu s člankom 7.
   Članak 9.
   Stupanje na snagu
   Ova Uredba stupa na snagu sedmog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 12. kolovoza 2010.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 343, 22.12.2009., str. 1.
   
      (2)  SL L 214, 19.8.2009., str. 1.
   
      (3)  SL L 365, 31.12.1991., str. 1.
   
      (4)  SL L 333, 20.12.2003., str. 17.
   PRILOG I.
   
      Metoda uzimanja uzoraka
   
   Uzorci se uzimaju i mjere u skladu sa sljedećim odredbama:
   
               1.
            
            
               Kada je to moguće, uzorci se uzimaju i mjere u bliskoj suradnji s kapetanom ribarskog plovila i posadom. Potiče se sudjelovanje u postupku kapetana ribarskog plovila i posade. Također se potiče da podijele sve informacije koje bi mogle biti važne u pogledu razgraničenja područja zabrane.
            
         
               2.
            
            
               Procjenjuje se ukupna količina ulova u izvlačenju.
            
         
               3.
            
            
               Uzorak se uzima kada se procijeni da je u jednom izvlačenju prisutno barem 300 kg bakalara, koljaka, crnog bakalara i pišmolja.
               
                           (a)
                        
                        
                           najmanja veličina uzorka iznosi 200 kg bakalara, koljaka, crnog bakalara i pišmolja;
                        
                     
                           (b)
                        
                        
                           uzorak se mora uzeti na takav način da odražava sastav ulova s obzirom na četiri vrste;
                        
                     
                           (c)
                        
                        
                           prema potrebi zbog veličine ulova uzorak se uzima na početku, u sredini i na kraju ulova.
                        
                     
         
               4.
            
            
               Količina mlađi izračunava se kao postotak za pojedinu vrstu i za sve četiri vrste zajedno.
            
         
               5.
            
            
               Izvješće o uzorkovanju mora biti uredno ispunjeno odmah nakon što je uzorak izmjeren. Izvješće se zatim šalje obalnoj državi.
            
         PRILOG II.